1. Javni poziv za sudjelovanje u postupku savjetovanja s javnošću u donošenju – PRAVILNIKA O PROVEDBI POSTUPAKA JEDNOSTAVNE NABAVE

Poštovani!

GKP ČAKOM d.o.o. namjerava donijeti PRAVILNIK O PROVEDBI POSTUPAKA JEDNOSTAVNE NABAVE (dalje u tekstu: Pravilnik), radi usklađivanja poslovanja s odredbama Zakona o javnoj nabavi (NN 120/16, 114/22 i 45/26, dalje u tekstu: ZJN). Obveza donošenja Pravilnika i njegov sadržaj propisan je člankom 15. stavka 2. ZJN.
Cilj donošenja Pravilnika je osigurati zakonito, transparentno i učinkovito provođenje jednostavne nabave, jasno definirati ovlasti, odgovornosti i postupke unutar organizacije, smanjiti rizik nepravilnosti i financijskih korekcija, osobito kod EU projekata, osigurati dosljednu primjenu Zakona o javnoj nabavi, uključujući izmjene iz 2026. te unaprijediti pravnu sigurnost i digitalnu usklađenost postupaka jednostavne nabave.
Stoga temeljem članka 11. Zakona o pravu na pristup informacijama (NN 25/23, 85/15 i 69/22) GKP ČAKOM d.o.o. provodi javno savjetovanje o Pravilniku o provedbi postupaka jednostavne nabave.
Po provedbi javnog savjetovanja i donošenju Pravilnika, Naručitelj je obvezan opći akt objaviti na svojim internetskim stranicama te učiniti dostupnim u Elektroničkom oglasniku javne nabave Republike Hrvatske (EOJN RH).
Prijedlog Pravilnika o provedbi postupaka jednostavne nabave možete otvoriti u dokumentu koji je sastavni dio ovog savjetovanja, a naziva je:
2. Pravilnik o provedbi postupaka jednostavne nabave - prijedlog.
Javno savjetovanje se objavljuje dana 04.09.2026. na web stranici GKP ČAKOM d.o.o. https://www.cakom.hr/informacije/kontakt-s-javnoscu/ i traje 30 dana, do 04.10.2026.
Pozivamo Vas da se uključite u javnu raspravu sa svojim primjedbama, komentarima i prijedlozima koristeći OBRAZAC sudjelovanja javnosti u savjetovanju o Pravilniku o provedbi postupaka jednostavne nabave, kojeg dajemo u dokumentu koji je sastavni dio ovog savjetovanja, a naziva je:
3. Obrazac sudjelovanja javnosti u savjetovanju 

Molimo Vas da popunjeni obrazac dostavite na adresu elektroničke pošte: cakom@cakom.hr zaključno do 05.10.2026. 

S poštovanjem,
U Mihovljanu, 04.09.2026.

